MS «Fjordkongen»

MS «Fjordkongen» er det tidligere navnet på en hurtigbåt bygd ved verftet Fjellstrand A/S i 2005. Dette var den femte "Fjordkongen" i rekken.

Båten blei levert til selskapet som da het Troms Fylkes Dampskibsselskap ASA. MS «Fjordkongen» og søsterskipet MS «Fjorddronningen» ble satt inn på strekningen Tromsø–Finnsnes-Brøstadbotn-Engenes–Harstad og trafikkerte denne strekninga frem til de i 2011 ble erstattet av noen mindre båter som var billigere i drift. Det viste seg imidlertid at de nye båtene led av en rekke mangler. Følgelig ble «Fjordkongen» og «Fjorddronningen» satt inn igjen i ruten fra og med 6. mai 2011 frem til juni 2011. 
miniatyr|«Korea King» til kai i Incheon, Sør-Korea (juni 2015).

Deretter lå MS «Fjordkongen» i opplag i Eidkjosen i Tromsø til den ble solgt til Korea før jul i 2013. Skipet heter i dag «Korea King» og går mellom den sørkoreanske byen Inchenon og noen øyer i nærheten.

 Teknisk informasjon 
M/S «Fjordkongen» seilte med et mannskap på seks personer og er klasset i DNV @1A1- HSLC- Passenger- R3-NOR-E0 med passasjersertifikat fra NMD etter IMO HSC code 2000 kategori A fartøy og fartsområde 4.

Skipsklasse: Flying Cat 46
Byggeår: 2005
Verft: Fjellstrand A/S
Loa: 45.20 m
Br: 11.20 m
Passasjerer: 350
Fart: 37 knop.
Motor: 4x MTU 12V 4000 M70 (4x 1740 kW @ 2000 o/min)
Brennoljetankene består av to tanker à 3000 liter og to à 5000 liter. Ferskvannskapasiteten er 1500 liter.

Historie
28. februar 2005: Levert frå Fjellstrand A/S (1672)
2011: Lagt i opplag i Eidkjosen vest for Tromsø
 2013: Solgt til Korea sammen med «Fjorddronningen»

Referanser

 Eksterne lenker 



Kategori:TFDS-skip
Kategori:Torghatten Nord-hurtigbåter
Kategori:Skip fra 2005
Kategori:Skip bygget ved Fjellstrand verft
Kategori:Artikler i sjøfart-prosjektet